Protokolo priedas

**AKCINĖ BENDROVĖ „REGITRA“**

**Suinteresuotiems tiekėjams**

*(siunčiama CVP IS priemonėmis)*

**DĖL PIRKIMO SĄLYGŲ PATIKSLINIMO**

Akcinės bendrovės „Regitra“ (toliau – Perkančioji organizacija) viešųjų pirkimų komisija (toliau – Komisija) informuoja, kad 2025-12-11 Centrinėje viešųjų pirkimų informacinėje sistemoje (toliau ‒ CVP IS) ir Europos Sąjungos oficialiajame leidinyje paskelbė „Valstybinio registracijos numerio ženklų plokštelės ir lentelės su registracijos numeriu (iš aliuminio)“ pirkimą, vykdomą atviro (tarptautinio) konkurso būdu (pirkimo CVP IS Nr.  5745340) (toliau – Pirkimas).

Komisija, vadovaudamasi Pirkimo sąlygų 7.3 punktu, **savo iniciatyva patikslina Pirkimo sąlygų** 3.19 punkto lentelės Eil. Nr. 3.19.1 ir atitinkamai Pirkimo sąlygų 6.11.3 papunkčio nuostatas, susijusias su tiekėjo pareiga kartu su pasiūlymu pateikti Tiekėjo deklaraciją dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų (*užpildant Pirkimo sąlygų 6 priede „Tiekėjo deklaracija dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų“ pateiktą formą*).

Patikslintos nuostatos **išdėstomos taip**:

|  |  |  |
| --- | --- | --- |
| **Pirkimo sąlygų punktas / papunktis** | **Ankstesnė nuostatos redakcija** | **Aktuali nuostatos redakcija** |
| 3.19 punkto lentelės Eil. Nr. 3.19.1. | **Tiekėjo Deklaraciją turi pateikti tiekėjas, jo subtiekėjas, ūkio subjektas, kurio pajėgumais remiamasi ir juos kontroliuojantys asmenys.** | **Tiekėjo Deklaraciją turi pateikti tiekėjas.** |
| 6.11.3. | tiekėjo, kiekvieno ūkio subjektų grupės nario (kai pasiūlymą teikia ūkio subjektų grupė), kiekvieno subtiekėjo / kito ūkio subjekto, kurio pajėgumais (kvalifikacija) tiekėjas remiasi ir jų kontroliuojančių asmenų **užpildytą ir pasirašytą tiekėjo** **deklaraciją dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų, *parengtą pagal Pirkimo sąlygų 6 priede „Tiekėjo deklaracija dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų“ pateiktą formą;*** | tiekėjo **užpildytą ir pasirašytą tiekėjo** **deklaraciją dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų, *parengtą pagal Pirkimo sąlygų 6 priede „Tiekėjo deklaracija dėl Europos Sąjungos Tarybos 2022 m. balandžio 8 d. Reglamente 2022/576 įtvirtintų nuostatų“ pateiktą formą;*** |

Pažymima, kad Pirkimo sąlygų patikslinimai nėra esminiai, todėl gali būti atlikti. Dėl jų atlikimo pasiūlymų pateikimo terminas nėra pratęsiamas.

Atkreipiamas dėmesys, kad patikslinant minimas Pirkimo sąlygų nuostatas, mažinama tiekėjams tenkanti administracinė našta dėl dokumentų teikimo, tačiau Perkančioji organizacija bet kuriuo atveju nepraras galimybės įsitikinti atitiktimi, kadangi patvirtinančių dokumentų dėl tiekėjo pasitelktų subjektų galės prašyti jei kils įtarimų.

Pirkimo sąlygų (be priedų) pakeitimas pavadinimu „TA\_Pirkimo sąlygos\_Zenklu ploksteles\_ pakeitimas\_12-16“ pridedamas.

Pagarbiai Komisija